1983ko sobietar alarma nuklear faltsuaren gertaera

1983ko sobietar alarma nuklear faltsuaren gertaeran, Gerra Hotzan zehar, eta urte hartako irailaren 26an, Sobietar Batasuneko berehalako alerta radar batek AEBetako baseetatik kontinente arteko misil balistiko bat eta haren atzetik beste lau jaurti zirela detektatu zuen. Une hartan berehalako alerta sistemaren aginte zentroan zegoen Sobietar Aire Defentsa Armadako Stanislav Petrov ofizialak misil eraso oharpen horiek faltsuak zirela susmatu zuen. Hortaz, aginte-kateari oharpena berehala helarazi beharrean, bere ustea baieztatuko luken ebidentzia agertze aldera itxarotea erabaki zuen, baina ez zen iritsi.

Petroven erabaki horrek Sobietar Batasunaren AEBen eta NATOko aliatuen aurkako errepresalia erasoa ekidin zuela jotzen da, honek ziur aski eskala handiko gerra nuklearra eragingo zuen. Gerora, satelite bidezko berehalako sistemaren ikerketak sistemak gaizki funtzionatu zuela zehaztu zuen.

Kategoria:Sobietar Batasuneko historia
Kategoria:Ameriketako Estatu Batuak-Sobietar Batasuna harremanak
Kategoria:Gerra nuklearra
Kategoria:Informatika akatsak
Kategoria:1983